_:nfc6c9ea021c047829c54b73e2a9f8806xb0
<http://schema.org/articleBody>
"<h2>Rugsėjo 24-26 dienomis Druskininkai pasiners į nepamirštamų potyrių, vaizdų ir mistinių garsų kelionę – kurorto svečius ir gyventojus vėl stebins „Druskininkų turizmo dienos“.</h2>\n\n<img class=\"alignnone size-full wp-image-82014\" src=\"https://alytausgidas.lt/wp-content/uploads/2021/09/516-scaled.jpg\" alt=\"\" width=\"2560\" height=\"1707\" />\n\nTurizmo savaitgalio svečių laukia virtinė gurmaniškų patirčių – nuo audiovizualinio meno nuspalvintų Druskininkų iki įspūdingų koncertų.\n\nPraėjusiais metais prasidėjusi stichijų kelionė atneš dar daugiau paslaptingai nuspalvintų Druskininkų magijos.\n\n<img class=\"alignnone size-full wp-image-82007\" src=\"https://alytausgidas.lt/wp-content/uploads/2021/09/223-scaled.jpg\" alt=\"\" width=\"2560\" height=\"1707\" />\n\nSvarbiausiu akcentu išlieka miesto širdies, Vilniaus alėjos, transformacija į skaitmeninio meno – garso, šviesų ir vaizdo arteriją, apjungiančia svarbiausius miesto objektus.\n\nDrąsios audiovizualinės interpretacijos privers vieningu muzikiniu ritmu plakti šią miesto širdį.\n\nTurizmo dienų dalyviai ne tik taps įspūdingo reginio liudininkais – kelionė po rudeniškus kurorto vakarus pavirs į kartu su miestu išgyventą patirtį.\n\n<img class=\"alignnone size-full wp-image-82008\" src=\"https://alytausgidas.lt/wp-content/uploads/2021/09/57-scaled.jpg\" alt=\"\" width=\"2560\" height=\"1721\" />\n\nAtgyjančios legendos, subtilus balansavimas tarp ramybės ir intensyvumo, muzikinės nakties simfonijos – tai yra vienintelė proga metuose, kai galima prakalbinti pačias slapčiausias Druskininkų gelmės kerteles.\n\nŠviesų ir garsų kelionė apgaubs miestą paslaptimi, tačiau Druskininkų turizmo dienos ne tik užmins paslaptis, bet ir pasiūlys jas atskleisti pačiais netikėčiausiais būdais. Išskirtinėje miesto erdvėje, alsuojančioje kūrėjo dvasia – prie paminklo M. K. Čiurlioniui vyks naktiniai Čiurlionio kūrybos skaitymai.\n\n<img class=\"alignnone size-full wp-image-82009\" src=\"https://alytausgidas.lt/wp-content/uploads/2021/09/332-scaled.jpg\" alt=\"\" width=\"2560\" height=\"1707\" />\n\nŽygiai ir teatralizuotos ekskursijos leis atrasti legendomis apipintas kurorto vietas. Rudens piknikas gamtos apsuptyje sužadins gurmaniškus pojūčius.\n\nOrientaciniai pasivaikščiojimai suteiks galimybę pažinti miestą žaidimo forma.\n\nPažadinti savyje kūrėją, išlaisvinti vaizduotę ir fantaziją bus galima atvirų durų dienoje amatų centro „Menų kalvė“ dirbtuvėse, Druskininkų muziejuose ir edukacinėse programose, bei turizmo dienų metu veiksiančiose parodose.\n\n<img class=\"alignnone size-full wp-image-82010\" src=\"https://alytausgidas.lt/wp-content/uploads/2021/09/Kyga-11-of-11-scaled.jpg\" alt=\"\" width=\"2560\" height=\"1707\" />\n\nNeatsitiktinai šeštadienį turizmo gurmanus džiugins fortepijono meistrų brolių Bazarų programa „Zodiakas“, kurios metu atlikėjai interpretuoja kompozitoriaus tekstus nūdienos muzikos kalbos standartais – naudodami džiazo, roko, elektroninės muzikos elementus jie perkomponuoja M. K. Čiurlionio kūrinius fortepijonui unikaliu būdu.\n\nSiedami muziką su tapyba, kiekvienam savo kūriniui broliai suteikia pavadinimą iš M. K. Čiurlionio paveikslų ciklo „Zodiakas“.\n\n<img class=\"alignnone size-full wp-image-82011\" src=\"https://alytausgidas.lt/wp-content/uploads/2021/09/Kyga-3-of-11-scaled.jpg\" alt=\"\" width=\"2560\" height=\"1707\" />\n\nImprovizacijos tęsis miestą užliesiančiu dinamišku ir gyvu elektroninės muzikos spektru – nuo modernios klasikos ir <em>ambient</em> kelionių iki etno inspiracijų ir gaivių eksperimentų. Ieškojimus įprasmins nemokama Jono Meko kino filmo „Prisiminimai iš Kelionės į Lietuvą“ peržiūra M. K. Čiurlionio muziejuje.\n\nŠių metų turizmo dienos sutampa su vieno svarbiausių Druskininkų turizmo objektų –  „Snow arenos“ 10-asis gimtadienis. Išskirtinė dovana Druskininkų miesto gyventojams ir svečiams – grandiozinis ir nemokamas SEL koncertas šalia „Snow arenos“.\n\n<img class=\"alignnone size-full wp-image-82005\" src=\"https://alytausgidas.lt/wp-content/uploads/2021/09/rng242178750_10159405791301877_7382345326753791698_n.jpg\" alt=\"\" width=\"2048\" height=\"1081\" />\n\nDruskininkų verslininkai turizmo dienų proga paruošė išskirtinių pasiūlymų – kurorto svečiai kviečiami nepraleisti progos jais pasinaudoti ir po „Turizmo dienų“ savaitgalio pasilikti kurorte ilgiau."
<https://alytausgidas.lt/naujiena/druskininku-turizmo-dienose-audiovizualine-kurorto-transformacija-ir-nemokamas-sel-koncertas-prie-snow-arenos/>